મુલુંડ-વેસ્ટમાં સિમેન્ટ રોડની હાલત વરસાદ આવ્યા પહેલાં તો સારી હતી, પરંતુ ગયા અઠવાડિયે આવેલા સતત વરસાદને પગલે સુધરાઈએ આ રોડ પર કરેલા કામની ખરેખરી તસવીર બહાર આવી હતી. આ રોડ પર સુધરાઈએ નામપૂરતું કામ કરીને મૂકી દીધું હોવાનું વરસાદ આવતાં જાણવા મળ્યું હતું. વરસાદને કારણે સિમેન્ટ રોડ પર ખાડા પડી ગયા છે અને રેતી રસ્તા પર પાણી સાથે પથરાયેલી છે. એને કારણે સ્થાનિક રહેવાસીઓ સહિત વાહનચાલકોને અનેક તકલીફો પડી રહી છે, પરંતુ સુધરાઈને નાગરિકોની સમસ્યાથી કોઈ ફરક પડતો નથી.